# Vedtak om bortvisning

**Politiet bortviser deg fra Norge, jf. utlendingsloven § 126 første ledd, jf. utlendingsforskriften § 19A-4b.**

**Du må forlate Norge og EU/Schengenområdet umiddelbart.**

## Forhåndsvarsel

*Alternativ 1 hvis skriftlig forhåndsvarsel:*

Du har fått mulighet til å uttale deg før politiet fatter vedtak i saken, jf. forvaltningsloven § 16 første ledd.

Vi viser til forhåndsvarsel av <...>

<Vi har mottatt tilsvar til forhåndsvarselet den<…>> <Vi har ikke mottatt tilsvar til forhåndsvarselet.>

*Alternativ 2 hvis muntlig forhåndsvarsel:*

Forhåndsvarsel kan underrettes muntlig dersom det er særlig byrdefullt å gi skriftlig underretting, jf. forvaltningsloven § 16 annet ledd tredje punktum.

Vi viser til at du ble muntlig forhåndsvarslet av politiet den <…>. Du ble informert om dine rettigheter og plikter i saken herunder retten til fritt rettsråd, jf. utlendingsloven § 92. Du fikk også mulighet til å uttale deg, jf. utlendingsloven § 81.

<Vi har mottatt tilsvar til forhåndsvarselet av <…>> <Vi har ikke mottatt tilsvar til forhåndsvarselet.>

## Begrunnelse

### Grunnlag for bortvisning

Politiet viser til at du har gyldig Schengenvisum utstedt av <…>.

Politiet kan av hensyn til utenrikspolitiske hensyn bortvise en russisk borger med Schengenvisum for turistformål og andre ikke-essensielle reiser, jf. utlendingsloven § 126 første ledd, jf. utlendingsforskriften § 19A-4b. Bortvisning kan skje ved innreise over ytre Schengengrense, og gjelder enten utlendingen har Norge som mål for reisen eller ønsker å reise videre til andre land (gjennomreise/transitt). Bortvisning kan skje uavhengig av hvilket Schengenland som har utstedt visumet.

Etter instruks fra Justis- og beredskapsdepartementet GI-06/2024 gir utenrikspolitiske hensyn grunnlag for bortvisning av russiske borgere omfattet av instruksen. Se hvilke persongrupper som ikke omfattes av instruksen på regjeringens hjemmeside; [Instruks om bortvisning av russiske borgere med Schengenvisum for turistformål og andre ikke-essensielle reiser i medhold av utlendingsloven § 126 første ledd (regjeringen.no)](https://www.regjeringen.no/contentassets/6110d52dbbc443b1bca9cf2c3c649120/instruks-gi-06-2024-om-bortvisning-av-russiske-borgere-med-schengenvisum-for-turistformal-og-andre-ikke-essensielle-reiser-i-medhold-av-utlendingsloven-126-forste-.pdf)

Du faller ikke inn under noen av unntakene som vist til i instruks GI-06/2024 punkt 3.

Det kan videre unnlates å fatte vedtak om bortvisning dersom særlige grunner tilsier det, slikt som særskilt omsorgsansvar eller andre sterke velferdshensyn. Det foreligger ingen opplysninger om slike særlige grunner i saken din. <Vi viser til…>

Vilkårene for bortvisning er dermed oppfylt.

### Vern mot utsendelse

Det foreligger ingen opplysninger i saken som tilsier at du er vernet mot retur til Russland eller annet oppholdsland etter utlendingsloven § 73.

## Konsekvenser av vedtak

Vedtaket om bortvisning betyr at du må forlate Norge og EU/Schengenområdet.

Du gis ikke en utreisefrist, og må forlate Norge og EU/Schengen-området umiddelbart, jf. utlendingsloven § 90 sjette ledd bokstav e.

Dersom det offentlige blir påført utgifter ved å måtte uttransportere deg, har du plikt til å dekke disse utgiftene, jf. utlendingsloven § 91. Dersom utgiftene ikke blir dekket, kan du bli bortvist ved senere forsøk på innreise, jf. utlendingsloven § 17 bokstav k.

## Klagemuligheter og begjæring om utsatt iverksetting av vedtaket

Du kan klage på vedtaket om bortvisning. Fristen for å klage er 3 uker fra du mottok vedtaket, se forvaltningsloven §§ 28 og 29. Hvis du ikke klager innen fristen er vedtaket endelig. Du kan sende klagen til politiet eller nærmeste utenriksstasjon.

Du har som hovedregel rett til å se dokumentene i saken etter forvaltningsloven § 18, jf. § 19.

Vedtaket om bortvisning iverksettes straks, jf. utlendingsloven § 129 femte ledd og § 90 første ledd.

Du kan be om å få oppholde deg i Norge inntil klagen er ferdig behandlet av politiet og UDI jf. forvaltningsloven § 42. Dersom du ikke får lov til dette må du forlate Norge og EU/Schengen-området, jf. utlendingsloven § 129 femte ledd og utlendingsloven § 90 første ledd.